**ร่างขอบเขตของงาน (Terms Of ReFerence:TOR)**

โครงการประจำปี 2560

งานเปลี่ยนมาตรวัดน้ำขนาด Ø **1/2** นิ้ว อายุเกิน 10 ปี การประปาส่วนภูมิภาคสาขากระบี่ อำเภอเมือง จังหวัดกระบี่

**1. วัตถุประสงค์**

 การประปาส่วนภูมิภาคเขต ๔ ได้รับจัดสรรงบประมาณเปลี่ยนมาตรวัดน้ำอายุเกิน 10 ปี งบประมาณประจำปี 2560 วงเงินงบประมาณ 2,450,000 บาท (เงินสองล้านสี่แสนห้าหมื่นบาทถ้วน) ไม่รวมภาษีมูลค่าเพิ่ม หรือ 2,621,500 บาท (เงินสองล้านหกแสนสองหมื่นหนึ่งพันห้าร้อยบาทถ้วน) รวมภาษีมูลค่าเพิ่ม ให้ทำการจ้างเหมาโครงการงบประมาณประจำปี 2560 งานเปลี่ยนมาตรวัดน้ำขนาด Ø **1/2** นิ้ว อายุเกิน 10 ปี การประปาส่วนภูมิภาคสาขากระบี่ อำเภอเมือง จังหวัดกระบี่ จึงมีความประสงค์จะประมูลจ้างเหมางานนี้ด้วยวิธีการทางอิเล็กทรอนิกส์ (E-Auction)

 **๒. ขอบเขตของงาน**

 ผู้รับจ้างจะต้องดำเนินการดังต่อไปนี้

2.1 ให้ทำการเบิกมาตรวัดน้ำงบลงทุน ปี 2560 ที่ได้รับการจัดสรรจากคลังพัสดุ **กปภ. สาขากระบี่** จำนวน **2,500** เครื่อง และจัดหาอุปกรณ์ประกอบการเปลี่ยนมาตรวัดน้ำ ตามแบบเลขที่ 2560 (555103) งมน 01 (1) ให้ถูกต้องรายการประกอบแบบแปลน และรายการเพิ่มเติมวันชี้สถานที่ (ถ้ามี) โดยอาจมีการเปลี่ยนแปลงได้ตามความเหมาะสม การติดตั้งแต่ละจุดต้องให้เป็นไปตามรูปขยาย หากมีการแก้ไขหรือเปลี่ยนแปลง ต้องปรับเปลี่ยนราคาแต่ละจุดให้เหมาะสม ถ้าหากทางผู้รับจ้าง ไม่สามารถดำเนินการได้จริง และไม่สอดคล้องกับงบประมาณที่ได้รับ ก็ให้เบิกจ่ายตามความเป็นจริง ทั้งนี้ค่างานทั้งหมดจะต้องไม่เกินวงเงินงบประมาณที่ได้รับจัดสรร

2.2 ก่อนดำเนินการเปลี่ยนให้ผู้รับจ้างร่วมกับผู้ว่าจ้างประชาสัมพันธ์ให้ผู้ใช้น้ำทราบ ตามภาคผนวก ก

2.3 ก่อนดำเนินการเปลี่ยนมาตรให้ถ่ายรูปก่อนจะเปลี่ยน จดบันทึกชื่อผู้ใช้น้ำ หมายเลขมาตร ยี่ห้อมาตร เส้นทางอ่านมาตร หน่วยน้ำ ฯลฯ

2.4 ให้เปลี่ยนมาตรใหม่ตามที่ กปภ.สาขากำหนดให้ (ตามภาคผนวก ข) พร้อมเปลี่ยนประตูน้ำ เช็ควาล์ว และอุปกรณ์อื่นๆ ตามที่กำหนดในรายละเอียดการเปลี่ยนมาตรของผู้ใช้น้ำซึ่งผู้รับจ้างจะต้องเป็นผู้จัดหาอุปกรณ์

2.5 หลังจากดำเนินการเปลี่ยนมาตรวัดน้ำแล้ว ให้ผู้รับจ้าง จดบันทึก ยี่ห้อมาตร หมายเลขมาตร หน่วยน้ำของมาตรวัดน้ำใหม่ให้ตรงกับผู้ใช้น้ำแต่ละราย ฯลฯ ส่งข้อมูลให้ กปภ.สาขา เพื่อบันทึกข้อมูล

2.6 ตรวจสอบการติดตั้งและจะต้องไม่ให้มีจุดรั่วซึม

2.7 หลังจากตรวจสอบการรั่วซึมแล้ว ให้ตีตรามาตร ตามรูปแบบ มาตรฐาน กปภ. โดยลวดและตะกั่วสำหรับตีตรามาตร ให้เบิกจาก กปภ. สาขา

2.8 กรณีมีส่วนประกอบของการเปลี่ยนมาตร ชำรุด น้ำรั่วไหล เสียหายขณะดำเนินการ เช่น ขาตั้งมาตร ผู้รับจ้างจะต้องรับผิดชอบและซ่อมแซมให้อยู่ในสภาพใช้งานได้ปกติ หรือค่าใช้จ่ายอื่นๆที่เกิดขึ้นจากการกระทำเกี่ยวกับการเปลี่ยนมาตรวัดน้ำ

2.9 ให้ผู้รับจ้างจัดทำบัญชีนำส่ง มาตรวัดน้ำ พร้อมอุปกรณ์มาตรวัดน้ำประกอบของเดิมทั้งหมด ส่งให้ กปภ.สาขา พร้อมรูปถ่ายก่อน/หลัง แต่ละเลขที่ผู้ใช้น้ำ

2.10 ให้ผู้รับจ้างทำการซ่อมแซมส่วนอาคาร พื้น รั้ว ฯลฯ ที่มีการขุดเจาะ ซึ่งมีผลจากการเปลี่ยนมาตรวัดน้ำให้เรียบร้อย ก่อนส่งมอบงาน

2.11 ในกรณีที่ผู้รับจ้างไม่สามารถเปลี่ยนมาตรวัดน้ำด้วยอุปกรณ์ประปา ตามมาตรฐานที่ กปภ. กำหนดไว้ได้ เนื่องจากการติดตั้งมาตรวัดน้ำ(ของเดิม) ไม่ได้เป็นไปตามแบบมาตรฐานของ กปภ. และมีความจำเป็นต้องใช้อุปกรณ์ประปาเพิ่มเติม นอกเหนือจากที่ กปภ. ได้กำหนดไว้ให้ ให้ผู้รับจ้างแจ้งให้ผู้ควบคุมงานทราบ และให้ผู้ควบคุมงานเป็นผู้ขอเบิกอุปกรณ์ประปาจากคลังพัสดุของกปภ.สาขา มาให้ผู้รับจ้างเพื่อใช้ในการเปลี่ยนมาตร โดยให้เจ้าหน้าที่พัสดุฯ บันทึกไว้ในใบขอเบิกอุปกรณ์ประปาว่า **“ ขอเบิกอุปกรณ์ประปาเพิ่มเติมสำหรับใช้ในการเปลี่ยนมาตรวัดน้ำครบวาระ 10 ปี ”**

2.12 ในกรณีที่ผู้รับจ้างไม่สามารถติดตั้งอุปกรณ์ตามแบบมาตรฐานของ กปภ.ได้เนื่องจากมีข้อจำกัด เช่น พื้นที่คับแคบ หรือมีอุปสรรคอย่างอื่น ทำให้ไม่สามารถติดตั้งอุปกรณ์ประปาบางรายการได้ เช่น ประตูน้ำ ให้กปภ. สาขา หักเงินค่าอุปกรณ์ประปาที่ไม่ได้ติดตั้ง ออกจากค่าจ้างของผู้รับจ้างตามราคาที่ผู้รับจ้างเสนอไว้ในใบเสนอราคา

2.13 ก่อนจะทำการส่งมอบงาน หรือตรวจรับงานจ้าง ให้ช่างควบคุมงาน ตรวจสอบระบบบัญชีให้เรียบร้อย ว่ามีการเปลี่ยนมาตรครบกำหนดแล้ว

 **๓. ผู้ประสงค์จะเสนอราคาจะต้องมีคุณสมบัติ ดังต่อไปนี้**

 ๓.๑ ผู้ประสงค์จะเสนอราคาต้องเป็นผู้มีอาชีพรับจ้างงานที่จะประกวดราคาจ้างด้วยวิธีการทางอิเล็กทรอนิกส์

 3.2 ผู้ประสงค์จะเสนอราคาต้องไม่เป็นผู้ที่ถูกระบุชื่อไว้ในบัญชีรายชื่อผู้ทิ้งงานของทางราชการ และได้แจ้งเวียนชื่อแล้ว หรือไม่เป็นผู้ที่ได้รับผลของการสั่งให้นิติบุคคลหรือบุคคลอื่นเป็นผู้ทิ้งงานตามระเบียบของ

ทางราชการ

 3.3 ผู้ประสงค์เสนอราคาจะต้องไม่เป็นผู้มีผลประโยชน์ร่วมกันกับผู้ประสงค์เสนอราคารายอื่นและ/หรือต้องไม่เป็นผู้มีผลประโยชน์ร่วมกันกับผู้ให้บริการตลาดกลางกลางอิเล็กทรอนิกส์ ณ วันประกาศประกวดราคาจ้างด้วยวิธีการทางอิเล็กทรอนิกส์ หรือไม่เป็นผู้กระทำการอันเป็นการขัดขวางการแข่งกันราคา อย่างเป็นธรรมในการประกวดราคาจ้างครั้งนี้

 3.4 ผู้ประสงค์จะเสนอราคาต้องไม่เป็นผู้ได้รับเอกสิทธิ์หรือความคุ้มกัน ซึ่งอาจปฏิเสธไม่ยอมขึ้นศาลไทย เว้นแต่รัฐบาลของผู้ประสงค์จะเสนอราคาได้มีคำสั่งให้สละสิทธิ์ความคุ้มกันเช่นว่านั้น

 ๓.๕ ผู้ประสงค์จะเสนอราคา จะต้องเป็นผู้รับจ้างที่เคยทำงานกับ กปภ. มีผลงานประเภทเดียวกันและต้องเป็นผลงานสัญญาเดียวและแล้วเสร็จ ในวงเงินไม่น้อยกว่า **1,000,000 บาท**

 ๓.๖ บุคคลหรือนิติบุคคลที่จะเข้าเป็นคู่สัญญาต้องไม่อยู่ในฐานะเป็นผู้ไม่แสดงบัญชีรายรับรายจ่ายหรือแสดงบัญชีรายรับรายจ่ายไม่ถูกต้องครบถ้วนในสาระสำคัญ

 ๓.๗ บุคคลหรือนิติบุคคลที่จะเข้าเป็นคู่สัญญากับหน่วยงานของรัฐซึ่งได้ดำเนินการจัดซื้อจัดจ้างด้วยระบบอิเล็กทรอนิกส์ (e-Govemment Procurement : e GP) ต้องลงทะเบียนในระบบอิเล็กทรอนิกส์ของกรมบัญชีกลางที่เว็บไซต์ศูนย์ข้อมูลจัดซื้อจัดจ้างภาครัฐ

 ๓.๘ คู่สัญญาต้องรับและจ่ายเงินผ่านบัญชีธนาคาร เว้นแต่การจ่ายเงินแต่ละครั้งซึ่งมีมูลค่าไม่เกินสามหมื่นบาทคู่สัญญาอาจจ่ายเป็นเงินสดได้

 **4. ระยะเวลาในการก่อสร้าง** ไม่เกิน 120 วัน

 **5. ราคากลางในการเริ่มต้นประมูล** 2,621,500บาท(รวมภาษีมูลค่าเพิ่มแล้ว)